29.9.2023 г.
BG
Официален вестник на Европейския съюз
C 344/99
На фигура 11 са показани траекторията за Цифровото десетилетие и базовата траектория за дела на дружествата, използващи сложни и междинни услуги „в облак“.
Прогнозната стойност до 2030 г. при сценария за продължаване на обичайната практика няма да достигне целевата стойност до 2030 г. с приблизително 10 процентни пункта, ако не бъдат извършени допълнителни инвестиции (предвидената прогноза по базовата траектория до 2030 г. е 66 %).
Фигура 11 Дял на предприятията, използващи услуги „в облак“ в ЕС.
Данни за минали периоди, траектория за Цифровото десетилетие (ЦД) и базова траектория до 2030 г. (25)
Големи информационни масиви: И тук важи обосновката за внедряване на технологията, представена чрез S-образна крива.
Очаква се внедряването на анализа на големи информационни масиви да протича бавно в началото, с времето да се ускори, след което да достигне до по-бавно окончателно внедряване.
Това вероятно ще се прилага от много малки дружества, които може да имат по-малко стимули да внедряват технологии за големи информационни масиви.
Също така в този случай точката на насищане на пазара е зададена на 80 %, което е над целта от 75 %, за да се даде възможност за по-нататъшно увеличение след достигане на целта.
Параметърът за скорост на разпространение е зададен така, че целта от 75 % да бъде достигната до 2030 г. в траекторията на Цифровото десетилетие.
На Figure 12 са показани траекторията за Цифровото десетилетие и базовата траектория за дела на дружествата, използващи анализ на големи информационни масиви.
Прогнозната стойност до 2030 г. при сценария за продължаване на обичайната практика е доста под целта за 2030 г. (предвидената прогноза по базовата траектория до 2030 г. е 34 %).
(25) През периода 2014—2020 г. се използва показателят на Евростат „Enterprises purchasing at least one of the following cloud computing (CC) services: hosting of the enterprise’s database, accounting software applications, customer relationship management software, computing power“ (Предприятия, купуващи поне една от следните компютърни услуги „в облак“ (УО): хостинг на базата данни на предприятието, приложен счетоводен софтуер, софтуер за управление на връзките с клиентите, изчислителна мощност) (код E_CC_GE_ME).
Прекъсване в динамичните редове, настъпило през 2021 г. при използването на показателя „Предприятия, купуващи сложни или междинни компютърни услуги „в облак“.
Този показател включва различни компютърни услуги „в облак“: счетоводен софтуер (CC_PFACC); софтуер ERP (планиране на ресурсите на предприятието) (CC_PERP); софтуер CRM (управление на връзките с клиентите) (CC_PCRM); софтуер за сигурност (CC_PSEC); хостинг на бази данни (CC_PDB) и хостинг среда за разработване на приложения (CC_PDEV).